CELEX: 32014R0473
Language: ro
Date: 2014-01-17 00:00:00
Title: Regulamentul delegat (UE) nr. 473/2014 al Comisiei din 17 ianuarie 2014 de modificare a Regulamentului (UE) nr. 1315/2013 al Parlamentului European și al Consiliului în ceea ce privește completarea anexei III la regulamentul respectiv cu noi hărți indicative  Text cu relevanță pentru SEE

9.5.2014   
            
            
               RO
            
            
               Jurnalul Oficial al Uniunii Europene
            
            
               L 136/10
            
         REGULAMENTUL DELEGAT (UE) NR. 473/2014 AL COMISIEI
   din 17 ianuarie 2014
   de modificare a Regulamentului (UE) nr. 1315/2013 al Parlamentului European și al Consiliului în ceea ce privește completarea anexei III la regulamentul respectiv cu noi hărți indicative
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1315/2013 al Parlamentului European și al Consiliului din 11 decembrie 2013 privind orientările Uniunii pentru dezvoltarea rețelei transeuropene de transport și de abrogare a Deciziei nr. 661/2010/UE (1), în special articolul 49 alineatul (6),
   întrucât:
   
               (1)
            
            
               Regulamentul (UE) nr. 1315/2013 prevede posibilitatea de a adăuga hărți indicative ale rețelei transeuropene de transport, extinsă la anumite țări învecinate pe baza acordurilor la nivel înalt privind rețelele de infrastructuri de transport între Uniune și țările învecinate în cauză.
            
         
               (2)
            
            
               La 21 noiembrie 2012 s-a ajuns la un acord la nivel înalt între Uniune, Rusia și Belarus, în contextul Parteneriatului pentru transporturi și logistică din cadrul Dimensiunii Nordice (PTLDN). La 9 octombrie 2013 s-a ajuns la un acord la nivel înalt între Uniune și Belarus, Ucraina, Moldova, Georgia, Armenia și Azerbaidjan, în cadrul Parteneriatului estic.
            
         
               (3)
            
            
               Adăugarea hărților indicative ale rețelelor de transport conectate la rețelele definite în Regulamentul (UE) nr. 1315/2013 ar permite o mai bună orientare a cooperării Uniunii cu țările terțe în cauză.
            
         
               (4)
            
            
               Acordurile la nivel înalt cu țările învecinate se referă la liniile rețelelor feroviare și rutiere, precum și la porturi, aeroporturi și terminale feroviar-rutiere. În respectivele acorduri nu a fost inclus statutul căilor ferate și al rețelelor rutiere în ceea ce privește finalizarea infrastructurii. Prin urmare, căile ferate și rețelele rutiere au fost prezentate în cadrul acordurilor la nivel înalt ca fiind „finalizate”,
            
         ADOPTĂ PREZENTUL REGULAMENT:
   Articolul 1
   Anexa III la Regulamentul (UE) nr. 1315/2013 se modifică în conformitate cu anexa la prezentul regulament delegat.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 17 ianuarie 2014.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 348, 20.12.2013, p. 1.
   
      ANEXĂ
      Anexa III La Regulamentul (UE) nr. 1315/2013 se modifică după cum urmează:
      
                  1.
               
               
                  harta de la rubrica „Tabel de căutare de hărți pentru țările vecine” se înlocuiește cu următoarea hartă:
                  „  ” ;
               
            
                  2.
               
               
                  se adaugă următoarele hărți 15.1-17.2: